V Trnave dňa 15. 11. 2021

# Podmienky zadávania zákazky s nízkou hodnotou

podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

**Identifikácia verejného obstarávateľa:**

Názov: Mesto Trnava

Sídlo: Hlavná 1, 917 71 Trnava

IČO: 00313114

# Názov predmetu zákazky:

# Vizuálna identita mesta Trnava

# Predpokladaná hodnota zákazky

# 10 000,00 EUR

# Druh postupu

# Zákazka s nízkou hodnotou

# Druh zákazky

# Služby

# Spoločný slovník obstarávania (CPV):

# 79930000-2 – Služby špecializovaných návrhárov (dizajnérov)

# Požadovaná lehota dodania predmetu zákazky:

Najneskôr do konca januára 2022

# Miesto dodania predmetu zákazky

Mestský úrad, Trhová ulica 3, Trnava

# Typ zmluvy

Zmluva o dielo a licenčná zmluva

# Hlavné podmienky financovania a platobné podmienky:

Predmet zákazky bude financovaný z rozpočtu mesta

Platobné podmienky sú uvedené v  článku III. návrhu zmluvy

# Opis predmetu zákazky:

Vypracovanie vizuálnej identity mesta Trnava (dizajn manuál) vrátane prípravy vizuálnej koncepcie webstránky mesta.

Pri spracovaní vizuálnej identity do technického dokumentu – dizajn manuálu – je potrebné definovať:

* logo/vizuálny prvok v súlade so svojim návrhom predloženým v súťaži a grafické princípy jeho používania v online a offline prostredí,
* dizajnovú mriežku, umiestnenie grafických prvkov vizuálnej identity v rámci dizajnovej mriežky na štandardizovaných tlačových formátoch A5, A4, DL a online rozlíšeniach 1920x1080 pre video formáty a prezentácie,
* špecifikácia primárnych a sekundárnych (doplnkových) farieb, ich hierarchia a prípadné možnosti kombinovania,
* definovanie typografie pre tlač, online a zástupný font v elektronickej komunikácii,
* merkantil – **online set** (profilove fotky, FB cover photo, FB a Insta post template, e-mail podpis, mustra pre power point prezentáciu), **print set** (hlavičkový papier, tlačová správa, vizitka, poznámkový blok).

Ďalšie požiadavky na predmet zákazky:

* povinnosť zohľadniť pripomienky verejného obstarávateľa k návrhu uchádzača; pripomienky nemôžu zásadne meniť pôvodný návrh
* dodanie diela v elektronickej forme na CD/USB nosiči v 3 vyhotoveniach

**Požiadavky na uchádzača**

Verejný obstarávateľ požaduje, aby uchádzač mal oprávnenie na vykonávanie činnosti v oblasti predmetu zákazky a mal skúsenosti s dodávkou rovnakých alebo obdobných plnení ako je predmet zákazky v nasledovnom rozsahu:

* Za predchádzajúce tri roky od zverejnenia výzvy na predkladanie ponúk uchádzač musel poskytnúť aspoň tri rovnaké alebo obdobné plnenia ako je predmet zákazky.

**Obsah ponuky**

Uchádzač vloží do systému JOSEPHINE (spôsob komunikácie prostredníctvom komunikačného rozhrania JOSEPHINE je uvedený v samostatnom dokumente):

1. Doklad o oprávnení na vykonávanie činnosti v oblasti predmetu zákazky (oprávnenie na podnikanie – výpis z obchodného registra, živnostenského registra). **Právnické osoby a fyzické osoby so sídlom, miestom podnikania v Slovenskej republike, zapísané vo vyššie uvedených registroch nemajú povinnosť predkladať výpis z obchodného alebo živnostenského registra**, verejný obstarávateľ overí ich zapísanie prostredníctvom informácií cez portál oversi.gov.sk.
2. Návrh na plnenie kritéria (cenová ponuka) za vykonanie predmetu zákazky s uvedením údajov v štruktúre podľa prílohy č. 2 tohto dokumentu.
3. Písomné vyhlásenie uchádzača podľa prílohy č. 3 tohto dokumentu, že súhlasí s obsahom návrhu zmluvy o dielo a licenčnej zmluvy spolu s čestným vyhlásením, že nemá uložený zákaz účasti vo verejnom obstarávaní potvrdený končeným rozhodnutím v Slovenskej republike alebo v štáte, sídla, miesta podnikania alebo obvyklého pobytu.

# Zoznam uskutočnených plnení za predchádzajúce tri roky od zverejnenia výzvy na predkladanie ponúk s uvedením cien, lehôt dodania a odberateľov; ak bol odberateľom verejný obstarávateľ alebo obstarávateľ, uchádzač v zozname uvedie aj odkaz na referenciu evidovanú v evidencii referencií podľa § 12 ZVO, a ak odberateľom nebol verejný obstarávateľ alebo obstarávateľa, uchádzač v zozname uvedie telefonický a e-mailový kontakt na zodpovednú osobu odberateľa za účelom overenia si poskytnutia daného plnenia.

# Návrh vizuálnej identity mesta Trnava spolu s ukážkami jej aplikácie minimálne na tieto oblasti:

* Logo, farebnosť, typografia
	+ Farebný variant loga
	+ Čierno-biely variant loga
	+ Definovanie farebnosti – primárnej aj sekundárnej
	+ Definovanie použitého písma
* Navigačno-informačný systém
	+ Informačný totem
	+ Smerovníky
* Tlačoviny
	+ tlačová správa
	+ hlavičkový papier
* Mestský web
	+ implemetácia vizuálnej identity do index stránky mestského webu a jednej podstránky.

# Návrh podľa tohto bodu je alternatívne možné predložiť v elektronickej/digitálnej podobe aj na materiálnom nosiči – USB kľúči; návrh v tejto forme musí byť doručený na adresu verejného obstarávateľa – Mestský úrad v Trnave, Odbor verejného obstarávania ,Trhová 3, 917 71 Trnava, najneskôr do uplynutia lehoty na predkladanie ponúk. Na neskoršie predložený návrh sa neprihliada a vráti sa uchádzačovi späť.

# Lehota na predkladanie ponuky:

Lehota na predkladanie ponúk je uvedená vo výzve na predkladanie ponúk, ktorá je zverejnená vo vestníku verejného obstarávania.

# Kritériá na vyhodnotenie ponúk a spôsob ich uplatnenia

Verejný obstarávateľ bude vyhodnocovať ponuky na základe najlepšieho pomeru ceny a kvality podľa nižšie uvedeného vzorca, podľa ktorého bude spomedzi uchádzačov určený ako úspešný uchádzač ten, ktorého ponuka získa najvyšší počet bodov, pričom kvalita jeho ponuky musí byť aspoň na úrovni 33 bodov.

**Vzorec:**

Počet bodov za ponuku = (najnižšia ponúknutá cena/ponúknutá cena) x kvalita ponuky.

**Ponúknutou cenou** sa rozumie cena ponúknutá uchádzačom (návrh na plnenie kritéria) za celý predmet zákazky podľa požiadaviek verejného obstarávateľa vyjadrená v EUR s DPH.

**Kvalita ponuky** – za kvalitu ponuky môže uchádzač získať najviac 100 bodov, pričom minimálne požadovaná kvalitatívna úroveň je aspoň 33 bodov. Ak uchádzač nedosiahne túto minimálne požadovanú kvalitatívnu úroveň, jeho ponuka sa ďalej nevyhodnocuje.

V rámci hodnotenia kvality ponuky bude každý člen osemčlennej odbornej komisie na hodnotenie návrhov v zložení - Mgr. Silvia Kružliaková, Prof. Stanislav Stankoci, akad. mal., Mgr. Art. Martin Bajaník, Mgr. Veronika Majtánová, Mgr. Adrián Kobetič, Mgr. Alexander Prostiňák, Bc. Marcel Krajčo

Mgr. Peter Cagala, z toho päť členov s právom hodnotiť návrhy a traja členovia bez práva hodnotiť návrhy, posudzovať predložený návrh z hľadiska:

* vizuálnej a koncepčnej kvality prezentovaného návrhu rešpektujúcej vývoj komunikačného dizajnu,
* nadčasovosti a funkčnosti prezentovaného návrhu a jeho schopnosti vytvárať z vizuálnej identity variabilný živý systém jasne a rozpoznateľne prezentujúci mesto Trnava v offline aj online prostredí naprieč rôznymi platformami a rozlíšeniami.

Podľa individuálneho odborného posúdenia návrhu členom komisie na základe konkrétneho hľadiska, každý člen komisie pridelí návrhu uchádzača počet bodov v rozpätí od 1 do 10 bodov; návrh uchádzača tak môže pri hodnotení podľa jedného konkrétneho hľadiska získať najviac 50 bodov. Člen komisie pridelí body návrhu uchádzača podľa každého jedného vyššie uvedeného hľadiska. Body pridelené jednotlivými členmi komisie konkrétnemu návrhu podľa jednotlivých hľadísk sa sčítajú.

**Poradie uchádzačov**

Prvým uchádzačom je ten uchádzač, ktorého ponuka získa podľa určeného vzorca najviac bodov (zaokrúhlené matematicky na dve desatinné miesta). Poradie ostatných uchádzačov sa stanoví zostupne v závislosti od celkového počtu získaných bodov. V prípade rovnosti výsledného, celkového počtu bodov zaokrúhleného matematicky na dve desatinné miesta získa lepšiu pozíciu z hľadiska poradia ponuka s vyšším počtom bodov za kvalitu ponuky.

# Splnenie požiadaviek bude verejný obstarávateľ posudzovať iba u uchádzača, ktorého ponuka sa umiestni na prvom mieste v poradí podľa stanoveného kritéria na vyhodnotenie ponúk, a to na základe ním predložených dokladov.

# Ak by uchádzač, ktorého ponuka sa umiestnila na prvom mieste v poradí a/alebo jeho ponuka nespĺňali požiadavky verejného obstarávateľa podľa požiadaviek uvedených v tomto dokumente, verejný obstarávateľ môže splnenie týchto požiadaviek preskúmať u ďalšieho uchádzača tak, aby uchádzač, ktorého ponuka sa umiestnila na prvom mieste v novo zostavenom poradí spĺňal požiadavky verejného obstarávateľa podľa tohto dokumentu.

# Úspešný uchádzač

Úspešným uchádzačom je ten uchádzač, ktorého ponuka sa umiestnila na prvom mieste v poradí za predpokladu, že uchádzač spĺňa všetky požiadavky verejného obstarávateľa podľa tohto dokumentu; úspešnému uchádzačovi verejný obstarávateľ oznámi, že jeho ponuku prijíma.

Neúspešným uchádzačom verejný obstarávateľ zašle informáciu, že so svojou ponukou neuspeli spolu s uvedením dôvodu. Uchádzači, ktorí predložia svoje ponuky, nemajú nárok na úhradu nákladov, ktoré im vznikli s prípravou a doručením ponuky.

Ak úspešný uchádzač neposkytne verejnému obstarávateľovi potrebnú súčinnosť na uzavretie zmluvy v lehote primerane určenej verejným obstarávateľom na poskytnutie súčinnosti v rámci výzvy na uzavretie zmluvy, verejný obstarávateľ môže za účelom uzavretia zmluvy osloviť ďalšieho uchádzača v poradí.

Verejný obstarávateľ si vyhradzuje právo ukončiť tento proces bez zadania zákazky.

**Prílohy:**

Príloha č. 1: Návrh zmluvy o dielo a licenčnej zmluvy

Príloha č. 2: Návrh na plnenie kritéria – cenová ponuka

Príloha č. 3: Vyhlásenie uchádzača

Príloha č. 4: Komunikácia medzi verejným obstarávateľom a záujemcami/uchádzačmi